มีเพศสัมพันธ์กับแฟนกระแทกแรงทำให้เลือดออกหลังมีเพศสัมพันธ์ เลือดแดงสด เลือดออกมา 2 วันแบบกระปริบ กระปอย ทานยายทีซีมัยซิน เหมือนเลือดยิ่งออก พอรุ่งขึ้นวันที่ 3 ยุดทาน เลือดก็ไม่มีคะ แต่ตกขาว รุสึกเจ็บท้องน้อย คะ
สวัสดีค่ะ การมีเลือดออกหลังจากมีเพศสัมพันธ์ น่าจะเกิดจากมีการฉีกขาดชองเยื่อบุภายในช่องคลอด ซึ่งอาจเกิดจากการมีเพศสัมพันธ์ที่รุนแรง และ/หรือท่าทางในการมีเพศสัมพันธ์ ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วันดังกล่าว ซึ่งโดยปกติไม่จำเป็นต้องทานยาปฏิชีวนะฆ่าเชื้อใดๆ แต่หากมีเลือดออกทุกครั้งที่มีเพศสัมพันธ์ หรือมีเลือดออกปริมาณมาก อาจเกิดจาก- มีการติดเชื้อที่ปากมดลูก หรือช่องคลอด ซึ่งมักมีตกขาวที่ผิดปกติร่วมด้วย- มีติ่งเนื้อที่ปากมดลูก- มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย บางคนอาจมีไข้-มะเร็งปากมดลูกนอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นสำหรับอาการตกขาวและเจ็บท้องน้อยที่เป็นอยู่ หากตกขาวมีสีผิดปกติไป เช่น เขียวเหลืองคล้ายหนอง มีกลิ่นเหม็น มีแสบหรือคันในช่องคลอด ร่วมกับยังคงมีอาการปวดท้องน้อย ถือว่าเป็นอาการผิดปกติ อาจเกิดจากการติดเชื้อทางเพศสัมพันธ์ มีมดลูกอักเสบได้ ซึ่งควรไปพบแพทย์เพื่อตรวจและรักษาค่ะ